Fatua

Fatua vel Fenta FatuaArnobius I,36 et V,18. vel etiam Fauna in mythologia Romana fuit uxor atque eadem soror Fauni. Multi theologi antiqui putabant Fatuam eandem esse atque Bonam DeamSic opinabatur Varro (apud Lactantium I,22) , cuius caerimoniis adesse viris non licebat.

Apud Macrobium traditio diversa legitur : filia Fauni est et patrem  pudicitiae per vinum insidiantem repellit. Qua fabula Macrobius rituum Bonae Deae peculiarium rationem reddere conaturVide etiam Plutarchum, Caesar 9.. Contra alii auctoresSextus Clodius apud Lactantium et  Arnobium.  dicunt ollam plenam meri vini bibisse, quocirca myrtea virga maritus eam verberavit. Ambae fabulae aetiologiae sunt.

Nomen quidem a fando dictum est, quod Fatua mulieribus fata canere consuesset, ita ut Faunus maritus viris. Unde qui divinitus inspirari videbantur, "fatuari" dicebanturSic Gavius Bassus, de quo vide Lactantium et Iustinum.
Fontes
Arnobius libro primo Adversus Nationes, capitulo 36 necnon libro quinto capitulo 18.
 Iustinus libro XLIII de Bellis Philippicis capitulo primo (8).
 Lactantius, libro primo Divinarum institutionum capite 22 (9-11).
 Macrobius libro primo Saturnaliorum capite duodecimo 24-25.

 Notae 

Categoria:Mythologia Romana
Categoria:Deae Romanae